condrosulf 800 mg a complex 6 aktiv
Dobrý deň, môžem kombinovať lieky condrosulf 800 mg a complex 6 aktiv?  Ďakujem
Dobrý deň,
ďakujeme za Vašu otázku.
Dr.Max Complex 6 Active je výživový doplnok, ktorý obsahuje kombináciu glukozamínu, chondroitínu (200mg), MSM, hyaluronátu sodného, kolagénu typu II a vitamínu C. Odporúčaná dávka pre dospelých: 3 tablety denne. Liek Condrosulf 800mg obsahuje liečivo sodnú soľ chondroitín-sulfátu. Je určený na dlhodobú liečbu degeneratívnej choroby kĺbov (osteoartrózy). Užíva sa 1 tableta denne.
Oba prípravky obsahujú vo svojom zložení chondroitín. Doporučená denná dávka sa uvádza 800-1200 mg. Pri dávkovaní 3x Complex 6 Active a 1x Condrosulf je prekročená odporúčaná denná dávka chondroitínu (1400mg). V prípade súbežného dávkovania je potrebné upraviť dávkovanie výživového doplnku Complex 6 Active na 2x denne, pokiaľ lekár neurčil inak.
Prajem pekný zvyšok dňa.
S pozdravom
Mgr. Emma Halás Haluščíková